JY LEES NOU Soveel boeke, soveel menings
Die verhaal bring onafwendbaar die plaaslike gebeure ten opsigte van die Waterkloof-vier na vore. Die storie belig morele waardes en maak die leser bewus van ouerskap, en hoe jy jou kind se toekoms kan beïnvloed. Die spanning is voelbaar en die vraag ontstaan tot watter mate ouers eerlik is en blameer kan word vir hul kinders se dade. - Mariette Postma
Die gesin reis deur die nag vir Kersfees na Wonderfontein, waar die kinders soms in die fontein bad met swemklere aan. Roerend om te lees hoe sy ouma altyd 'n groot bol tou in haar voorskootsak gehou het vir die kleinseuns wat gereeld 'n stukkie "nodig" gehad het, al wonder Olivier nou wat hulle daarmee gedoen het. - Mariette Postma
Die bundel verras verder met 'n paar gedigte. - Mariette Postma
Die boek is 'n toonbeeld van die identiteitskrisis wat baie blanke Afrikaners teister wat in die 70's en 80's grootgeword het. - Retha Burger
Die verhaal word onnodig lank uitgerek, en die geheim (waaroor die boek eintlik gaan) kom eers in die tweede helfte van die boek te voorskyn. Daarby is dit asof die skryfster haar leser onderskat en alles in geweldige detail verduidelik. Van die dialoog is ook heeltemal absurd. Aanhangers van Barbara Taylor Bradford sal seker die boek geniet, maar enigiemand anders moet maar verbyhou. - Retha Burger
Ek kan glad nie die punt van die boek insien nie – mens wonder wat die skrywer gerook het terwyl sy hier geskryf het. - Retha Burger